**Ohjelmatukijärjestöjen etäkokous 31.3.2020**

Osallistujat

1. Piritta Rikkonen, KUA (pj)
2. Lauri Peltonen (pj)
3. Juha Vauhkonen, SASK
4. Janne Ronkainen, SASK
5. Tarja Rauanheimo, SASK
6. Anja Malm, Vammaiskumppanuus
7. Maikki Kuittinen, Fida
8. Anne Haverinen, Fida
9. Salla Peltonen, Fingo
10. Juha-Erkki Mäntyniemi; Fingo
11. Outi Hannula, Fingo (siht)
12. Pauliina Savola, Fingo
13. Robert Salin, Solidaarisuus
14. Katri Leino-Nzau, Suomen lähetysseura
15. Leena Kumpulainen, Pakolaisapu
16. Outi Perähuhta, Pakolaisapu
17. Kristiina Brandt, SPR
18. Marjo Heinonen, Abilis
19. Tupuna Mäntysaari, Pela
20. Eeva Ervamaa, Plan Suomi
21. Anne Sorila, Fida
22. Hanna Matinpuro, Siemenpuu
23. Teemu Sokka, Reilu Kauppa
24. Kim Remitz, KIOS
25. Anne Tarvainen, WWF

Kokouksen aiheena oli järjestöjen päivitykset koronavirustilanteen vaikutuksista ohjelmatyöhön ja järjestöjen yhteiset viestit ministeriöön.

Todettiin, että ministeriöltä (KEO-30) on saatu yksi, kaikille instrumenteille tarkoitettu yleiskirje. Voisi olla tarpeen pyytää erittelemään selkeämmin instrumenttikohtaisesti, erityisesti käytännöt liittyen selvityksiin ja muutospyyntöihin. Useat järjestöt ovat olleet tämän yleisohjeen lisäksi yhteydessä omiin deskeihinsä.

Muutama järjestö on jo esittänyt käyttötarkoituksen muutoksia, erityisesti humanitaarista apua tekevät järjestöt esittäneet ohjelmatukivarojen siirtoa hum. avun piiriin menevään työhön. Ministeriö on alustavasti suhtautunut suopeasti,

Pääosassa järjestöjä muutosesityksiä ei vielä ole tehty, koska kaikki on kentällä vielä pysähdyksissä, ulkonaliikkumiskiellot suurimmassa osassa maita eikä vielä tiedetä, mitkä käytännön muutokset hankkeissa tulee olemaan. Kokonaiskuvan näkeminen tulee viemään kuukausia. Joissakin järjestöissä hankkeet ovat edelleen käynnissä, tai asiasta ei ole tietoa. Myös lisärahoitushankkeet vaakalaudalla: osa saadaan käynnistymään, osa ei samassa tahdissa, pitää tehdä jatkuvaa arviointia ja hieman aikaista sanoa miltä tilanne näyttää

Nostettiin esiin huoli siitä, miten kokonaistoteutuma tulee vaikuttamaan hallinnollisiin kuluihin varattavaan 10 prosentin osuuteen. Jos toteuma on pieni, se heijastuu väistämättä tähän. Voisiko tässä kohtaa tehdä jotakin lievennyksiä, sopia siirtyvistä määrärahoista. Ehdotus että aloitetaan keskustelu ministeriön kanssa. KUA oli kuullut ministeriöstä, että juoksevien kulujen ja muidenkin asioiden osalta luvataan tarkempaa tietoa lähiaikoina.

Järjestöt ovat lähettäneet omia viestejä ministeriöön. Pelan pääsihteeri lähettänyt kirjeen (jakelu Santala, Heikka ja Lindroos) ja toivonut, että hankkeisiin keskittymisen sijaan katsottaisiin ohjelmarahoitusta ja saataisiin siihen joustoa. Ehdotettiin että 15 pros omavastuun osalta annettaisiin joustavuutta. Tämä tapahtumassa Norjassa, Tanskassa käydään samaa keskustelua. Todettiin, että omarahoitusosuuden osalta tilanne eri järjestöistä hyvin erilainen, koska lähtökohtaisesti osa jyvittänyt yli 15% osuuden, osa myös hum apuun.

Viestinnässä ministeriön kanssa on saatu vähän erilaista tietoa eri deskeiltä. Anu Ala-Harjala sanonut, että ymmärtävät tilanteen ja haluavat joustaa, muutosesityksiä katsotaan tapauskohtaisesti.

Tiina Kajakoski sanonut, että haluaisivat pienellä kynnyksellä muutosesityksiä, jotta heillä syntyy yleiskuva. Epäselvää millä yksityiskohdan tasolla haluavat. Ohjelmatukea siirrettäessä humanitaarisen avun puolelle, sanottu että koordinoivat hum.avun kanssa asiaa.

Moni järjestö pohtii sitä, voidaanko kentälle maksaa työntekijöiden palkkoja, jos hanke on pysähtynyt. Vaarana on, että hyvät työntekijät menetetään ja paluu koronan jälkeen hankkeen arkeen hidastuu. Moni nosti esiin ajatuksen, ettei kannata lähteä erikseen kysymään asiaa (johon ministeriön sitten täytyy vastata), vaan lähdetään siitä, että palkat maksetaan, koska on olemassa suunnitelmat jotka hyväksytty.

Koko kv Punainen Risti on kääntynyt jo uuteen vaiheeseen, ja ministeriölle on laitettu käyttötarkoituksen muutos. KYT-budjettia leikattiin ja vastaavasti varutumiseen ja vasteeseen siirretty rahat saman maan sisällä. Tänä vuonna muutoksen laajuus normaalivuotta suurempi. Osassa maista kehitysyhteistyö ei ole ollut enää mahdollista. Nyt testissä, miten paljon ministeriö katsoo, että KYT-rahoja voi käyttää tällaiseen toimintaan.

SASK ehdotti, että otetaan jatkovalmisteluun yhteiset asiat, joista tehtäisiin yhteinen kanta nopealla aikataululla: palkat, omavastuut, muutokset olemassa olevaan ohjelmaan (ohjelman sisällä tai jotain mitä ei ole ollut siellä sisällä), pyydetään tarkkaa linjausta, ettei mene yksittäisten virkamiesten harkinnalla. Yhteisellä kannalla voisi olla hyvät mahdollisuudet mennä läpi. Myös valtion budjetin pohja pettänyt, tätä pitää myös miettiä. Monet järjestöt kannattivat ehdotusta, ja Fingo lupasi Pauliina Savelan puheenjohtajiston tueksi asiaa kokoamaan. Kannassa voi olla syytä eritellä humanitääristä työtä tekevät järjestöt/muut; roolijako – muut eivät ilmeisesti voi alkaa tehdä hum työtä? Nexus-rajapinnassa toimivien järjestöjen näkökulmasta nyt testataan kyllä rahoitusinstrumentin joustavuutta, kun liikutaan ennaltaehkäisy- varautuminen - tilanteeseen vastaaminen -akselilla.

Fingo totesi, että esillä olleet asiat ovat linjassa sen kanssa, mitä Fingo on epävirallisessa viestinnässä viety UM suuntaan, ja torstaina 2.4. tulossa tapaaminen yp Riina-Riikka Heikan kanssa keskusteluaiheena järjestöiltä nousseet ongelmat (hankkeiden pidentäminen, siirtyvät määrärahat, omavastuuosuuden pienentäminen, maatoimistojen tilanne). Fingo järjestämässä keskustelutilaisuutta kaikille jäsenjärjestöille korona-aiheesta. Olisi hyvä saada UM kanssa yhteinen suunnittelutiimi kasaan – tilanne on uusi kaikille, tarvitaan nopeaa kommunikointia. Fingon aktiivisuutta pidettiin hyvänä, mutta sen lisäksi katsottiin, että ot-järjestöjen myös tarve pitää omaa kommunikaatiota ministeriön suuntaan – yhteinen kannanmuodostus.

Varainhankinnalliset mekanismit ja haasteet alkavat painaa päälle. Esitettiin ajatus, voisiko järjestöjen kassakriisin kohdalla tulla kysymykseen samankaltaiset tukimenettelyt kuin yrittäjille tarjotut.

Omarahoituksen osalta keskusteltiin valtionapulaissa mainitusta omarahoitusosuudesta (”…valtionavustus ei saa kattaa valtionavustuksen kohteena olevasta toiminnasta tai hankkeesta aiheutuvien kokonaiskustannusten täyttä määrää, jollei valtionavustuksen myöntämisen tavoitteiden saavuttamiseksi välttämättömistä ja perustelluista syistä muuta johdu”). Sen poisto kokonaan voi olla vaikea neuvotella. Laki ei kuitenkaan määrittele, kuinka suuri osuus tulee olla – joustoa voisi löytyä alaspäin, jopa kokonaan.

UM ristiriitainen ohjeistus tällä hetkellä, missä vaiheessa he toivovat järjestön yhteydenottoa, ja missä formaatissa kysymyksiä voi tehdä. Eri deskien kommentit vähän erilaisia; osa eivät juurikaan ole vastanneet muuta kuin että odottakaa uusia yhteisiä ohjeita. Jotkut taas ovat pyytäneet joitakin järjestöjä antamaan 1-2 viikoittaisen päivityksen tilanteesta, toisia taas toppuuteltu ja pyydetty, ettei ”jokaista yksityiskohtaa” ole tarve viestiä ministeriöön. Epäselvää vielä, halutaanko että tuenkäyttömuutokset tulisivat yhtenä isona pakettina vs. yksitellen. Hum avun järjestöissä joudutaan ajoittain aika nopeaankin reagointiin, kyt-järjestöt voivat ehkä odottaa pidemmälle.

**”Valtion bujetin pohja juuri putosi - nyt puhutaan kymmenistä miljardeista”**

Keskusteltiin siitä, minkälaisia leikkauspaineita tuleville vuosille tulee kriisin myötä. Miniseteriössä tai muuallakaan tuskin on vielä ajantasaista näkemystä aiheesta, keskustelu ennenaikaista, mutta se voi hyvinkin aktualisoitua jo elokuussa, kun näemme ensi vuoden budjettiesitykset. Tässä on suuri vaikuttamisen paikka, ja joitakin suunnitelmia olisi hyvä olla jo ennen kesää. SASK ehdotti työryhmän perustamista tällaisen pitkän tähtäimen strategian pohdiskeluun. Fingolla tällainen työ onj o alkanut, ja Fingo toimittaa ot-järjestöille tietoa siitä, mitä Fingo on tehnyt ja miten hommaa organisoidaan, jotta voidaan katsoa, ketkä ot-järjestöt voisivat olla mukana.

SASK nosti esiin kysymyksen, voidaanko uusi ohjelmatuen rahoituskierros toteuttaa näissä oloissa, jos koko kaudelle ei ole varmaa rahoituspohjaa. Pitäisikö miettiä, mennäänkö vanhoilla ot-sopimuksilla vielä muutama vuosi eteenpäin. Jatkoajan miettiminen on kysymys, jota on syytä pohtia tarkasti, ennen kuin lähdetään ajamaan. Nämä eivät ole kiireellisiä mutta hyvä pohtia ennen kesälomia.

Pyydettiin, että Fingo kysyisi uudesta hakukierroksesta, mikä ministeriössä on tilanne tämän valmistelun suhteen.

Todettiin, että järjestöjen olisi hyvä omien kv-verkostojensa kautta seurata eri maiden budjettien leikkauksia ja niiden kohdistumista kehyyn. Globaalit verkostot Forus & Concord keräävät tietoa maiden suunnitelmista erityisesti odaan liittyen, ja Fingo lupasi pitää tätä ot-ryhmää kartalla sovitulla tavalla näistä kv-trendeistä

Vammaiskumppanuus pyysi vinkkejä lähteistä, joissa seurataan Afrikan maiden koronatilannetta. Suomen World Vision ehdotti sivua <https://www.worldometers.info/coronavirus/>

Fingo ehdotti, että rauhoitetaan tilannetta, viestitään yhdessä ministeriöön että teemme kesäkuuhun mennessä analyysin, mitä tämä kaikki järjestöjen työlle tarkoittavat. Tähän todettiin, että on kuitenkin vaikea nähdä vielä pitkään aikaan, mikä tulee olemaan kokonaisuus, koska tilanne vaihtelee paljon eri maissa, missä vaiheessa ja miten korona etenee, jne.

**Viestintää**

Fingolta on lähtenyt mielipidekirjoitus toiminnanjohtajan nimissä siitä, miten järjestöt tekevät hyvää työtä koronan keskellä ympäri maailmaa. Viestintä on ollut yhteydessä muihinkin medioihin, telkkariin jne. Fingon Salla Peltonen pyysi järjestöiltä tietoja, ja voidaan auttaa, jos järjestöt haluavat saada ääntä mediaan siitä, mitä ne maailmalla tekevät. Salla lupasi lähettää mielipidekirjoituksen tiedoksi kokouksen osallistujille.

**Lopuksi**

Lopuksi pohdittiin, **minkälaisia kysymyksiä ei kannata lainkaan viedä ministeriölle eteenpäin,** ellei ole välttämätöntä vielä.

**Tulevaisuuden näkymän osalta Pauliina välittää tietoa kv-verkostoilta ja katsotaan, kuinka voidaan yhdessä kontribuoida.**

**Sovittiin, että jos on lähteitä tai linkkejä, joista voidaan saada koronatietoa Afrikan maiden tilanteesta, jaetaan niitä toisillemme.**

**Sovittiin, että Juha-Erkki Mäntyniemi antaa lyhyen katsauksen KEO-30-tapaamisensa jälkeen.**

**Ot-järjestöjen puheenjohtajat ottavat liidin yhteisen kannan muodostamisesta.**

**Seuraavan kokouksen ajankohta jäi auki.**